РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/482-14

26. децембар 2014. године

Б е о г р а д

З А П И С Н И К

66. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 25. ДЕЦЕМБРА 2014. ГОДИНЕ

Седница је почела у 6.20 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Драган Николић, Биљана Пантић Пиља, Катарина Ракић, Светислав Вукмирица, Петар Петровић, Жарко Обрадовић, Неђо Јовановић, Ненад Николић, заменик члана Александра Јаблановића, Мирко Чикириз, Тања Томашевић Дамњановић и проф. др Јанко Веселиновић.

Седници нису присуствовали чланови Одбора: Верољуб Арсић, Весна Мартиновић, Балинт Пастор, Весна Бесаровић, као ни њихови заменици.

На основу члана 165. Пословника, Народна скупштина је у Дану за гласање застала са одлучивањем, због усвајања амандмана и затражила да се састану Одбор за финансије, републички буџет и контролу трошења јавних средстава и Одбор за уставна питања и законодавство.

Пошто је председник Одбора прочитао дневни ред, Одбор је већином гласова (са 12 гласова ЗА, 1-НИЈЕ ГЛАСАО, од укупно 13) усвојио следећи:

Д н е в н и р е д :

1. Разматрање амандмана на Предлог закона о буџету Републике Србије за 2015. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2015. годину, Предлогом одлуке о давању сагласности на Финансијски план Републичког фонда за здравствено осигурање за 2015. годину, Предлогом одлуке о давању сагласности на Финансијски план Националне службе за запошљавање за 2015. годину и Предлогом одлуке о давању сагласности на Финансијски план Фонда за социјално осигурање војних осигураника за 2015. годину, које је поднео Одбор за финансије, републички буџет и контролу трошења јавних средстава.

Прва тачка дневног реда. Разматрање амандмана на Предлог закона о буџету Републике Србије за 2015. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2015. годину, Предлогом одлуке о давању сагласности на Финансијски план Републичког фонда за здравствено осигурање за 2015. годину, Предлогом одлуке о давању сагласности на Финансијски план Националне службе за запошљавање за 2015. годину и Предлогом одлуке о давању сагласности на Финансијски план Фонда за социјално осигурање војних осигураника за 2015. годину, које је поднео Одбор за финансије, републички буџет и контролу трошења јавних средстава.

Пре преласка на одлучивање о тачки дневног реда, за реч се јавио заменик председника Одбора проф. др Јанко Веселиновић, изнео примедбу да није добио материјал за седницу Одбора на време и истакао да је тиме повређен Пословник Народне скупштине.

На предлог председника Одбора др Александра Мартиновића, Одбор је гласао о повреди Пословника Народне скупштине и већином гласова (са 12 гласова ЗА, 1-ПРОТИВ, од укупно 13) утврдио да није повређен Пословник Народне скупштине.

Одбор је у складу са чланом 165. Пословника Народне скупштине размотрио амандмане на Предлог закона о буџету Републике Србије за 2015. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2015. годину, Предлогом одлуке о давању сагласности на Финансијски план Републичког фонда за здравствено осигурање за 2015. годину, Предлогом одлуке о давању сагласности на Финансијски план Националне службе за запошљавање за 2015. годину и Предлогом одлуке о давању сагласности на Финансијски план Фонда за социјално осигурање војних осигураника за 2015. годину, које је поднео Одбор за финансије, републички буџет и контролу трошења јавних средстава и сматра да су у складу са Уставом и правним системом Републике Србије амандмани:

- на члан 1. који је поднео Одбор за финансије, републички буџет и контролу трошења јавних средстава;

- на члан 7. који је поднео Одбор за финансије, републички буџет и контролу трошења јавних средстава.

Одбор је једногласно донео одлуку. (са 12 гласова ЗА, од укупно 12).

За известиоца Одбора на седници Народне скупштине одређен је председник Одбора.

Седница је завршена у 6.30 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић